
	1.
	Noteikumu konsolidētā versija
 Izdoti saskaņā ar Dzelzceļa likuma 3.1 panta ceturto daļu,
43.2 panta astoto un devīto daļu, 43.3 panta otro daļu,
43.4 panta trešo daļu, 43.5 panta ceturto un
septiņpadsmito daļu un likuma
"Par atbilstības novērtēšanu"
7. panta pirmo un otro daļu
	Iebildums
Lūdzam svītrot projekta 1.punktu, jo Ministru kabineta 2020. gada 9. jūnija noteikumu Nr. 374 "Dzelzceļa savstarpējās izmantojamības noteikumi" izdošanas tiesiskā pamata normas netiek precizētas, kā arī projekta anotācijā nav iekļauts pamatojums projekta 1. punkta nepieciešamībai.
Piedāvātā redakcija
-
	Ilona Lulberga (TM)

	2.
	Noteikumu konsolidētā versija
100.1 Pirms jaunas stacionārās iekārtas izveides vai ekspluatācijā esošas stacionāras iekārtas atjaunošanas vai modernizācijas pasūtītājs nosaka atļaujas nodot ekspluatācijā stacionāro iekārtu tvērumu (identificē stacionāro iekārtu vai tās daļas, uz kurām attiecināma atļauja nodošanai ekspluatācijā) un plānotos izveides, modernizācijas vai atjaunošanas procesus.
	Priekšlikums
Atkārtoti lūdzam projekta anotācijā (ja tas izriet no projekta vai citiem normatīvajiem tiesību aktiem) vai projektā skaidrot, kādā dokumentā nosakāmi stacionāro iekārtu tvērums un plānotie izveides, modernizācijas vai atjaunošanas procesi.
Piedāvātā redakcija
-
	Renāte Luīze Cietvīra (TM)



